Retningslinjer for behandling av videoopptak

Alle videoopptak som er gjort av Storhamar Fotball via Spiideo er underlagt følgende retningslinjer:

* Opptak av kamper eller trening hos Storhamar Fotball gjøres kun med et sportslig hensyn. Bruk av video og stillbilde fra opptak kan brukes til individuell spillerutvikling eller taktisk samhandling for lagdel(er) eller hele laget.
* Trener skal påse at situasjoner og hendelser som vises ikke kan oppfattes som mobbing eller uthenging av spillerne som er involvert i det som fremvises. Dette gjelder både i en-til-en veiledning og i plenum. Det er ikke trener som bestemmer hva som er mobbing eller ikke, det er hva de involverte i klippet oppfatter.
* Dersom trener ønsker å publisere materiale andre steder enn hva som er oppgitt i samtykkeerklæringen, for eksempel eksternt trenerforum, skal samtlige som medvirker i det aktuelle materialet godkjenne dette skriftlig. Dette inkluderer spillere som kan oppfattes som irrelevante for situasjonen som er i fokus, men dukker opp i bilde.
* All bruk, publisering og distribusjon av opptak som ikke gjøres med sportslig hensyn er strengt forbudt.
* Dersom en eller flere spiller(e) ønsker et opptak slettet på bakgrunn av hvordan den eller de blir fremstilt, skal dette slettes.